Diari Oficial de la Generalitat Valenciana


Sumari del DOGV 5829, del 18-08-2008 (2008/9747)

RESOLUCIÓ d'1 d'agost de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni específic 2008, que desenvolupa el conveni de col·laboració subscrit entre el Instituto de la Mujer i la Generalitat sobre cooperació en programes i actuacions dirigits específicament a les dones.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5829

Data del DOGV
:   18-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9747


Data del document
:   01-08-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * dona

RESOLUCIÓ d'1 d'agost de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni específic 2008, que desenvolupa el conveni de col·laboració subscrit entre el Instituto de la Mujer i la Generalitat sobre cooperació en programes i actuacions dirigits específicament a les dones. [2008/9747]  
El Instituto de la Mujer i la Generalitat han subscrit, després de la tramitació prèvia reglamentària, el 14 de juliol de 2008, conveni específic 2008 que desenvolupa el conveni de col·laboració sobre cooperació en programes i actuacions dirigits específicament a les dones.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1006/2008, i que figura com a annex d'esta resolució.  
València, 1 d'agost de 2008.- El director general de Relacions amb les Corts i Secretariat del Consell: Ángel Mompó Romero.  
CONVENI ESPECÍFIC 2008, QUE DESENVOLUPA EL CONVENI DE COL·LABORACIÓ SUBSCRIT ENTRE L'INSTITUT DE LA DONA I LA GENERALITAT, SOBRE COOPERACIÓ EN PROGRAMES I ACTUACIONS DIRIGITS ESPECÍFICAMENT A LES DONES  
Madrid, 14 de juliol de 2008  
ES REUNIXEN  
D'una banda, la Sra. Rosa María Peris Cervera, directora general de l'Institut de la Dona, nomenada mitjançant Reial Decret 1.291/2004, de 21 de maig (BOE núm. 124, de 22 de maig de 2004), en nom i representació de l'esmentat organisme autònom (Llei 16/1983, de 24 d'octubre; Reial Decret 774/1997, de 30 de maig) i, en virtut del que establix l'artícle 6.1 de la Llei 30/1992, de 26 de noviembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener, de modificació de l'anterior.  
I d'una altra banda, el Sr. Juan Gabriel Cotino Ferrer, conseller de Benestar Social i vicepresident tercer del Consell, nomenat mitjançant Decret 8/2007, de 28 de juny (DOGV núm. 5.545, de 29 de juny de 2007), en nom i representació del Consell, fent ús de les facultats que li conferix l'article 17.f de la Llei 5/1983, de 30 de desembre, del Consell, autoritzat per acord del Consell de data 11 de juliol de 2008.  
Ambdós parts es reconeixen mútua capacitat per a obligar-se i convindre.  
MANIFESTEN  
Primer. Que, a l'Institut de la Dona li corresponen, d'acord amb els fins previstos en la seua Llei de Creació 16/1983, de 24 d'octubre, i en l'article segon del Reial Decret 774/1997, de 30 de maig, pel qual s'establix la nova regulació de l'esmentat organisme, la promoció i el foment de les condicions que possibiliten la igualtat social d'ambdós sexes i la participació de la dona en la vida política, cultural, econòmica i social.  
Que, per al compliment d'estos fins, l'Institut de la Dona té atribuïdes, entre les seues funcions, la de fomentar la prestació de servicis en favor de les dones i, en particular, els dirigits a aquelles que tinguen especial necessitat ajuda, i també establir relacions amb les institucions de naturalesa anàloga i semblants de la comunitats autònomes i de l'administració local, segons el que disposa l'article 2.10 i 11 de l'esmentada Llei 16/1983.  
Segon. Que la Generalitat té competències en matèria d'igualtat, d'acord amb l'article 49.1.26 del seu Estatut (Llei Orgànica 1/2006, de 10 d'abril).  
Que, en l'actualitat, per Decret 116/2007, d'27 de juliol, del Consell, pel qual es regula el Reglament Orgànic de la Conselleria de Benestar Social, en el nivell directiu del qual s'enquadra la Direcció General de la Dona i per la Igualtat, se li atribuïx les competències necessàries per a fer efectiu el principi d'igualtat de l'home i de la dona en l'àmbit territorial de la Comunitat Valenciana.  
Per això, correspon a la Conselleria de Benestar Social exercir les atribucions que té conferides, en matèria d'igualtat d'oportunitats entre dones i hòmens, per a complir als compromisos que es deriven d'este conveni.  
Tercer. Que ambdós entitats, per a poder complir el que s'ha estipulat en la Llei Orgànica per a la Igualtat Efectiva de Dones i Hòmens, dirigida a combatre totes les manifestacions, encara subsistents, de discriminació, directa o indirecta, per raó de sexe i a promoure la igualtat real entre dones i hòmens, requerixen d'instruments de coordinació que permeten la col·laboració en programes i actuacions conjuntes per a donar coherència i homogeneïtat a les polítiques públiques, en esta matèria.  
Quart. Que el present conveni específic es fonamenta en el conveni-marc de col·laboració, subscrit el dia 9 de juliol de 1990 per a dur a terme conjuntament programes i actuacions dirigits a les dones entre l'Institut de la Dona i la Conselleria de Cultura, Educació i Ciència, com a organismes competents en matèria de polítiques per a les dones, en el moment de la subscripció de l'esmentat conveni.  
Que, de conformitat amb el que establix la clàusula segona del mencionat conveni, els programes que es duran a terme, en l'exercici de 2008, i que es reflectixen en el present conveni específic, són conformes amb la proposta elaborada per la Comissió de Seguiment, en reunió celebrada el dia 12 de febrer de 2008.  
Cinqué. Ambdós parts declaren que, per a la realització dels programes continguts en el present conveni específic, hi ha crèdit suficient per al present exercici econòmic en la Llei de Pressupostos Generals de l'Estat i en la Llei de Pressupostos Generals de la Generalitat.  
Sisé. Que l'article 6, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'administració general de l'Estat i els òrgans de govern de les comunitats autònomes per a celebrar convenis de col·laboració entre si, i en l'àmbit de les seues competències respectives.  
Que els convenis de col·laboració en cap cas suposen la renúncia a les competències pròpies de les administracions intervinents, segons s'arreplega en l'article 8, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Que, així mateix, l'article 4, apartat 1, lletra c, de la Llei 30/2007, de 30 d'octubre, de Contractes del Sector Públic exclou de l'àmbit d'aplicació de l'esmentada llei els convenis de col·laboració que celebre l'administració general de l'Estat amb les entitats gestores i servicis comuns de la Seguretat Social, les universitats públiques, les comunitats autònomes, les entitats locals, organismes autònoms i restants entitats públiques, o els que celebren estos organismes i entitats entre si, llevat que, per la seua naturalesa, tinguen la consideració de contractes subjectes a esta llei.  
Conseqüentment, l'organisme autònom Institut de la Dona i la Direcció General de la Dona i per la Igualtat de la Conselleria de Benestar Social estan habilitats per a la subscripció d'este conveni específic, el qual quedarà fora de l'àmbit d'aplicació de la Llei de Contractes del Sector Públic, excepte per a la resolució dels dubtes i de les llacunes que pogueren presentar-se i, en este cas, s'aplicaran els principis de l'esmentada llei, conforme establix esta en l'article 4, apartat dos.  
Seté. Que, per al compliment dels fins d'interés general i social la consecució del qual té encomanada l'administració general de l'Estat, l'Institut de la Dona té interés i es fa necessària la col·laboració amb la Conselleria de Benestar Social de la Comunitat Valenciana, a través de la Direcció General de la Dona i per la Igualtat, per a desenvolupar els programes que més avant es ressenyen.  
Per tot el que s'ha manifestat, ambdós parts acorden subscriure el present conveni específic, que es regirà per les següents  
CLÀUSULES  
Primera. Objecte del conveni  
L'objecte del present conveni específic és el de concretar la col·laboració, per a l'any 2008, entre l'Institut de la Dona i la Conselleria de Benestar Social de la Comunitat Valenciana, a través de la Direcció General de la Dona i per la Igualtat, per mitjà del desenvolupament dels següents programes seleccionats de comú acord.  
1. Relaciona  
Fonamentació. L'Institut de la Dona està promovent, en el present exercici, la realització del projecte "Relaciona: l'amor i la sexualitat en l'educació". Este projecte s'emmarca en la prevenció de la violència contra les dones des de l'educació. Per a la seua realització, es necessita la col·laboració dels organismes d'igualtat de les comunitats autònomes, inclosa la Conselleria de Benestar Social de la Comunitat Valenciana, a través de la Direcció General de la Dona i per la Igualtat.  
Es tracta d'un projecte que promou el diàleg entre el professorat per a analitzar i transformar els missatges socials que continuen vinculant la violència contra les dones amb l'amor i la sexualitat. Este projecte consistix en l'organització de sessions de treball amb el professorat de centres educatius interessats en una metodologia d'anàlisi i de modificació de la pròpia pràctica docent a partir de l'experiència i de l'intercanvi de coneixements generats en les aules.  
Objectius. Els objectius que es pretenen aconseguir, amb la realització d'este programa, són:  
- Analitzar els missatges que continuen relacionant la violència contra les dones amb l'amor i la sexualitat i com es reproduïxen en l'educació de forma acrítica.  
- Reflexionar sobre la importància de la pràctica docent per a canviar els models i els valors que s'associen estereotipadament a la masculinitat i a la feminitat.  
- Donar importància a la convivència escolar i a les relacions entre els sexes lliures de violència com a objectius fonamentals de l'educació.  
Actuacions. Este programa es desenvolupa amb les actuacions concretes següents:  
Distribució de material didàctic, de guions de pautes d'observació de comportaments violents dins de l'aula i d'instruments per a actuar en la resolució de conflictes.  
Realització de sessions presencials de diàleg entre el professorat amb l'assistència tècnica d'un equip d'assessores formades en l'Institut de la Dona.  
Elaboració d'informes d'avaluació de les actuacions realitzades.  
Per la seua banda, la Conselleria de Benestar Social, a través de la Direcció General de la Dona i per la Igualtat, es farà càrrec de l'organització d'una actuació complementària que consistix en la realització de dos edicions del Curs de Formació Contínua dirigit al professorat el títol del qual és l'Amor i la Sexualitat en l'Educació, que s'ha de celebrar en l'Institut d'Educació Secundària Mare Nostrum, d'Alacant, els dies 29, 30 i 31 de gener, 5 i 6 de febrer de l'any 2008, i un altre en el Centre de Formació, Innovació i Recursos Educatius (CEFIRE), de Torrent, que se celebrarà en el mes de juny.  
Organització. Ambdós parts aportaran els mitjans personals i materials necessaris per a la celebració del projecte.  
L'Institut de la Dona, junt amb l'organisme d'igualtat de la corresponent comunitat autònoma, s'encarregarà de la realització de les sessions presencials a través de l'equip d'assessores i de la distribució dels materials necessaris per a l'execució del programa.  
Així mateix, l'Institut de la Dona i la Conselleria de Benestar Social de la Comunitat Valenciana, a través de la Direcció General de la Dona i per la Igualtat, col·laboraran en la difusió i coordinació de les accions del programa, que s'executen en l'àmbit territorial de dita Comunitat, i establiran les vies adequades perquè la conselleria d'educació corresponent puga acreditar la formació del professorat.  
Condicions econòmiques. Per a la realització d'este programa, l'Institut de la Dona aportarà la quantitat global de seixanta mil euros (60.000,00 €) per a atendre les despeses derivades d'estes accions formatives en totes les comunitats autònomes que participen en el programa.  
La Conselleria de Benestar Social de la Comunitat Valenciana, a través de la Direcció General de la Dona i per la Igualtat, es farà càrrec de les despeses que es deriven de la coordinació per a la selecció dels centres educatius i del seguiment de les sessions que es duguen a terme en el seu àmbit territorial. Així mateix, es farà càrrec de les despeses originades per a la celebració de les meses redones, per a la qual cosa té disposat un crèdit de mil dos-cents euros (1.200,00 €).  
2. Programes per a combatre la discriminació laboral  
Fonamentació. L'Institut de la Dona i la Comunitat Valenciana, per a complir el que s'ha estipulat en les disposicions addicionals 20.7.a i 20.8 de la Llei Orgànica 3/2007, de 22 de març, per a la Igualtat Efectiva de Dones i Hòmens, col·laboraran en la posada en funcionament de servicis de defensa legal de la dona, en cas de discriminació laboral per raó de gènere, i també en la realització d'altres activitats destinades a la sensibilització dels agents socials i en l'intercanvi d'informació.  
Objectius. Elaborar informes sobre dades estadístiques homogènies relacionades amb les situacions de discriminació laboral per raó de gènere, a Espanya.  
Actuacions. Dins d'este programa es realitzarà una recollida de dades estadístiques i altres dades significatives sobre assetjament i discriminació laboral per raó de sexe, d'acord amb l'índex que els siga remés per l'Institut de la Dona.  
Organització. L'Institut de la Dona i la Conselleria de Benestar Social, a través de la Direcció General de la Dona i per la Igualtat, planificaran, de mutu acord, les activitats per a aconseguir el compliment dels objectius del present programa i cooperaran amb els mitjans humans, materials i tècnics necessaris per a la seua realització.  
L'Institut de la Dona participarà en l'execució del programa, per mitjà de l'aportació de materials per a la recollida de dades homogènies, i també en l'elaboració de l'informe final que resulte de l'anàlisi de les dades remeses per totes les comunitats autònomes.  
Per la seua banda, la Conselleria de Benestar Social, a través de la Direcció General de la Dona i per la Igualtat, es compromet a proporcionar quanta informació li siga requerida, d'acord amb els paràmetres homogenis que li proporcione l'Institut de la Dona, en virtut de la clàusula primera del Conveni-marc de col·laboració subscrit el dia 9 de juliol de 1990.  
Este programa no implica aportació econòmica, excepte el treball de recollida de dades i elaboració d'informes que ha de realitzar-se amb els recursos humans propis de cada una de les parts.  
3. Millora del funcionament de centres per a l'exercici d'activitats per a dones  
Fonamentació. L'Institut de la Dona i la Comunitat Valenciana tenen entre els seus fins proporcionar els recursos necessaris per a dones amb especial necessitat ajuda.  
Objectius. Els objectius que es pretenen aconseguir consistixen a millorar la capacitat de la Comunitat Autònoma per a respondre a les necessitats atenció a dones en situació de risc o exclusió social.  
Actuacions. Dins d'este programa es duran a terme conjuntament les actuacions següents:  
- Equipament i condicionament de la Casa d'Acollida de Campanar (València)  
- Equipament i condicionament de la Casa d'Acollida de Benacantil (Alacant).  
Organització. L'Institut de la Dona i la Conselleria de Benestar Social, a través de la Direcció General de la Dona i per la Igualtat, planificaran, de mutu acord, les activitats per a aconseguir el compliment dels objectius del present programa i cooperaran amb els mitjans humans, materials i tècnics necessaris per a la seua realització.  
L'Institut de la Dona participarà en l'execució de les actuacions compreses en el programa, per mitjà de l'aportació d'estudis, d'informes, i també amb la participació del seu personal tècnic en el disseny i contingut de les activitats, en les reunions de planificació, d'avaluació i de seguiment, que resulten necessaris per al seu desenvolupament.  
La Conselleria de Benestar Social, a través de la Direcció General de la Dona i per la Igualtat, realitzarà, a més, la gestió dels expedients de despesa pertinents per a l'adequada execució de les activitats que es pretenen realitzar en el desenvolupament del programa.  
Condicions econòmiques. El cost total ascendix a huitanta-huit mil euros (88.000,00 €), dels quals, l'Institut de la Dona aportarà la quantitat de quaranta-quatre mil euros (44.000,00 €) i la Conselleria de Benestar Social, a través de la Direcció General de la Dona i per la Igualtat, aportarà la quantitat de quaranta-quatre mil euros (44.000,00 €)  
Ambdós quantitats serviran, conjuntament, per a fer front a les despeses necessàries per a l'equipament i condicionament dels centres de servicis socials especialitzats en dona, de València i Alacant.  
4. Programes per a afavorir la participació política, social, laboral i cultural de les dones  
Fonamentació. L'Institut de la Dona i la Comunitat Valenciana tenen, entre els seus fins, fomentar la participació de la dona en la vida política, social, laboral i cultural.  
Per a dur a terme el treball de sensibilització i foment de la participació, ambdós organismes participaran en la realització d'actuacions dirigides als professionals dels centres especialitzats en dona, a les dones, als alumnes de primària i a la població en general.  
Objectius. Els objectius que es pretenen aconseguir, amb el desenvolupament d'este programa, consistixen, entre altres, a actualitzar la informació i formació sobre planificació familiar i sexualitat dels professionals i usuàries dels centres de servicis socials especialitzats en dona, formar els professionals d'estos centres en llenguatge de signes, en intervenció psicològica, promoure la convivència intercultural, fomentar l'eliminació de pràctiques discriminatòries per raó de sexe derivades de la tradició, costums i prejudicis socials, augmentar el coneixement i detectar les necessitats les dones amb discapacitat, dissenyar instruments d'actuació amb dones de l'àmbit rural, i també fomentar l'educació en igualtat de gènere.  
Actuacions. A fi d'aconseguir estos objectius, està prevista la realització de les actuacions següents:  
- Tallers de formació en planificació familiar i sexualitat per als professionals dels centres de servicis socials especialitzats en dona.  
- Curs d'introducció al llenguatge de signes, a València, dirigits als professionals dels centres especialitzats en dona.  
- Tallers formatius dirigits als professionals dels centres especialitzats en dona sobre ansietat, depressió, conductes agressives en menors residents en centres especialitzats en dona i relacions mares-fills.  
- Cursos de formació dirigits als professionals dels centres de dona, per a l'organització i intervenció amb dones immigrants.  
- Jornades dirigides a les dones i als professionals de la Comunitat Valenciana sobre la dona discapacitada.  
- Jornades sobre mesures de conciliació de la vida laboral, familiar i personal en l'àmbit rural, que es realitzaran en les zones rurals de la Comunitat Valenciana.  
- Edició de fullet sobre l'estudi realitzat per les universitats d'Alacant, Miguel Hernández, Jaume I i València sobre la prostitució femenina en la Comunitat, dirigit a la població en general.  
- Curs i material didàctic de suport relatiu a la implantació del programa d'acció per a educar en igualtat de gènere dirigit a alumnes de primària.  
Organització. L'Institut de la Dona i la Conselleria de Benestar Social, a través de la Direcció General de la Dona i per la Igualtat, planificaran, de mutu acord, les activitats per a aconseguir el compliment dels objectius del present programa i cooperaran amb els mitjans humans, materials i tècnics necessaris per a la seua realització.  
L'Institut de la Dona participarà en l'execució de les actuacions compreses en el programa, per mitjà de l'aportació d'estudis, d'informes, de materials metodològics, i també amb la participació del seu personal tècnic en el disseny i contingut de les activitats, en les reunions de planificació, d'avaluació i de seguiment, que resulten necessaris per al desenvolupament d'estes.  
La Conselleria de Benestar Social, a través de la Direcció General de la Dona i per la Igualtat, realitzarà, a més, la gestió dels expedients de despesa pertinents per a l'adequada execució de les activitats que es pretenen realitzar en el desenvolupament del programa.  
Condicions econòmiques. Per a l'execució del programa, el pressupost total ascendix a la quantitat de cent setanta-tres mil dos-cents setanta-huit euros (173.278,00 €), dels quals, l'Institut de la Dona aportarà la quantitat de huitanta-sis mil sis-cents trenta-nou euros (86.639,00 €) i la Conselleria de Benestar Social, a través de la Direcció General de la Dona i per la Igualtat, aportarà la quantitat de huitanta-sis mil sis-cents trenta-nou euros (86.639,00 €).  
Ambdós quantitats serviran, conjuntament, per a fer front a les despeses de direcció, organització, gestió, difusió i seguiment del programa. (Annex)  
5. Programes dirigits a dones amb especial necessitat d'ajuda  
Fonamentació. L'Institut de la Dona i la Comunitat Valenciana tenen entre els seus fins fomentar la participació de la dona en la vida política, social i cultural, per la qual cosa ambdós parts col·laboraran en la realització d'este programa dirigit a dones amb càrregues familiars no compartides i en situació d'exclusió social.  
Objectius. Els objectius que es pretenen aconseguir, amb el desenvolupament d'este programa, consistixen, entre altres, a afavorir la igualtat d'oportunitats de les dones amb càrregues familiars no compartides, principalment pel que fa al gaudi d'espais d'oci i temps lliure, i també proporcionar-los la possibilitat d'augmentar les seues habilitats socials i la seu autoestima i posar al seu abast els recursos que l'Estat i la Comunitat Autònoma els oferix per a millorar la seua situació.  
Actuacions. A fi d'aconseguir estos objectius, el programa inclou actuacions d'oci i temps lliure dirigides a les dones amb càrregues familiars no compartides que consistiran a proporcionar a les dones en situació de precarietat econòmica i social, acompanyades per les seues filles i/o fills, una estada fora de la seua residència habitual amb activitats complementàries, tant per a les mares com per als seus fills o filles.  
Organització. L'Institut de la Dona i la Conselleria de Benestar Social, a través de la Direcció General de la Dona i per la Igualtat, planificaran, de mutu acord, les activitats per a aconseguir el compliment dels objectius del present programa i cooperaran amb els mitjans humans, materials i tècnics necessaris per a la seua realització.  
L'Institut de la Dona participarà en l'execució de les actuacions compreses en el programa per mitjà de l'aportació d'estudis, d'informes, i també amb la participació del seu personal tècnic en el disseny i contingut de les activitats, en les reunions de planificació, d'avaluació i de seguiment, que resulten necessaris per al desenvolupament d'estes.  
La Conselleria de Benestar Social, a través de la Direcció General de la Dona i per la Igualtat, realitzarà, a més, la gestió dels expedients de despesa pertinents per a l'adequada execució de les activitats que es pretenen realitzar en el desenvolupament del programa.  
Condicions econòmiques. Per a l'execució del programa, el pressupost total ascendix a la quantitat de cent mil euros (100.000,00 €), dels quals, l'Institut de la Dona aportarà la quantitat de cinquanta-un mil euros (51.000,00 €) i la Conselleria de Benestar Social, a través de la Direcció General de la Dona i per la Igualtat, aportarà la quantitat de quaranta-nou mil euros (49.000,00 €).  
Ambdós quantitats serviran conjuntament per a fer front a les despeses de direcció, organització, gestió, difusió i seguiment del programa, i per a fer front al pagament de la realització de les activitats necessàries per al desenvolupament de les actuacions dirigides a fomentar el gaudi de l'oci i temps lliure per a dones amb càrregues familiars no compartides.  
Segona. Totes les quantitats que corresponga aportar a l'Institut de la Dona seran abonades a la firma del present conveni.  
En el cas que el cost total dels programes 3, 4 i 5 fóra superior a l'estipulat, l'Institut de la Dona únicament aportarà la quantitat a què s'obliga en cada programa o, si el cost total fóra inferior a l'estipulat, la baixa repercutirà, proporcionalment, en les quantitats que correspon aportar a ambdós organismes.  
La Conselleria de Benestar Social, a través de la Direcció General de la Dona i per la Igualtat, haurà d'acreditar que l'import total dels programes 3, 4 i 5, ressenyats en la clàusula primera, ha sigut destinat al compliment del seu objecte, per mitjà de certificat del Interventor o de la interventora (o, si és el cas, de l'òrgan competent de la Conselleria), i reintegrar el sobrant, si procedira, abans del dia 31 de desembre de 2008. L'esmentat certificat haurà d'anar acompanyat d'un informe, en el qual s'arreplegue el desglossament de les despeses realitzades.  
Tercera. Les quantitats que corresponga aportar a l'Institut de la Dona seran imputades a càrrec del pressupost de despesa de l'organisme per a 2008, a les següents aplicacions pressupostàries:   
Programa número 1: 54.902.005Q.390.11  
Programa número 3:362.821.492E.964  
Programa número 4 i 5: 80.171.370K.167  
Totes les quantitats que corresponga aportar a la Conselleria de Benestar Social, a través de la Direcció General de la Dona i per la Igualtat, s'abonaran a càrrec de les següents aplicacions pressupostàries del pressupost de despesa de l'organisme per a 2008:  
Programa número 1, 2 i 4: 74.99.62.953.31.6  
Programa número 3: 48.77.06.997.48.1 Projecte inversió ER170  
Quarta. La Generalitat, com a entitat perceptora de fons públics, haurà d'acreditar que es troba al corrent de les seues obligacions tributàries i front la Seguretat Social.  
Cinquena. En tot el material imprés, i també en la difusió que es faça dels programes, haurà de constar la col·laboració d'ambdós organismes i figurar expressament els seus logotips.  
Sisena. El seguiment dels programes, tal com establix la clàusula quarta del conveni marc vigent, correspondrà a la Comissió de Seguiment. A l'esmentada comissió s'incorporarà un representant de la Delegació del Govern en la dita comunitat autònoma, d'acord amb el que establix l'article 27.1.b de la Llei 6/1997, de 14 d'abril, d'Organització i Funcionament de l'administració General de l'Estat.  
A més, la Conselleria de Benestar Social, a través de la Direcció General de la Dona i per la Igualtat, es compromet a entregar a l'Institut de la Dona una memòria de les activitats realitzades en l'execució del conveni.  
Setena. El present conveni específic produirà efectes a partir de la seua firma. No obstant això, s'entendran compreses en este conveni les actuacions preparatòries que es corresponguen clarament amb l'execució dels programes establits per a l'any 2008 i el seu corresponent exercici econòmic, atés que a este es referixen les dotacions pressupostàries que cada part disposa per al seu finançament, que han de finalitzar el 31 de desembre de l'any en curs.  
En tot cas, el conveni tindrà vigència fins al compliment del seu objecte i de les obligacions de cada una de les parts, inclosa l'obligació de l'acreditació econòmica dels programes, per part de la Conselleria de Benestar Social, a través de la Direcció General de la Dona i per la Igualtat.  
Si fóra necessari, a proposta de la Comissió de Seguiment es podrà establir un acord de pròrroga per al termini de l'acreditació econòmica dels programes.  
Huitena. L'incompliment de les clàusules del present conveni, per qualsevol de les parts, serà causa de la seua resolució, sense perjudici del que establix la clàusula següent.  
L'incompliment per part de l'Institut de la Dona, determinarà, per a este, el pagament dels danys i perjudicis que, per tal causa, s'irroguen a l'altra part.  
L'incompliment per part de la Conselleria de Benestar Social, a través de la Direcció General de la Dona i per la Igualtat, determinarà, per a esta, l'obligació de restituir a l'Institut de la Dona les quantitats percebudes i la corresponent indemnització dels danys i perjudicis ocasionats. En este cas, l'Institut de la Dona podrà utilitzar, per a la seua cobrança, els procediments establits en la legislació vigent sobre ingressos de dret públic.  
En ambdós casos es respectaran els drets adquirits per tercers, de bona fe.  
També serà causa d'extinció el mutu acord i la impossibilitat sobrevinguda de complir les activitats descrites.  
Novena. El conveni té naturalesa administrativa i es regirà per les estipulacions en ell contingudes i, en el que no es preveu en estes estipulacions, i també per a la resolució dels dubtes que pogueren presentar-se, s'aplicaran els principis de la Llei 30/2007, de 30 d'octubre, de Contractes del Sector Públic, conforme establix esta en l'article 4, apartat 2.  
Donada la naturalesa juridicoadministrativa d'este conveni, l'ordre jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts, segons es preveu en l'article 8, apartat 3, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
I, estant conformes ambdós parts amb el contingut del present document, el firmen en dos exemplars i a un sol efecte, al lloc i en la data amunt indicats.  
La directora general de l'Institut de la Dona: Rosa María Peris Cervera.  
El conseller de Benestar Social i vicepresident tercer del Consell: Juan G. Cotino Ferrer.  
ANNEX  
DISTRIBUCIÓ ESTIMATIVA DEL COST D'ACTUACIONS,   
DELS PROGRAMES TRES I QUATRE, RELACIONADES   
EN EL CONVENI AMB LA COMUNITAT VALENCIANA  
3. Millora del funcionament de centres per al desenvolupament d'activitats per a dones  
L'import total d'este programa es distribuïx de la manera següent, d'acord amb les actuacions:  
El cost total de l'equipament i condicionament de la Casa d'Acollida de Campanar ascendix a quaranta-quatre mil euros (44.000,00 €), dels quals, l'Institut de la Dona aportarà la quantitat de vint-i-dos mil euros (22.000,00 €) i la Conselleria de Benestar Social, a través de la Direcció General de la Dona i per la Igualtat, la quantitat de vint-i-dos mil euros (22.000,00 €). Ambdós quantitats serviran, conjuntament, per a fer front a les despeses de reparació instal·lació de llanterneria i elèctrica.  
El cost total de l'equipament i condicionament de la Casa d'Acollida de Benacantil ascendix a quaranta-quatre mil euros (44.000,00 €), dels quals, l'Institut de la Dona aportarà la quantitat de vint-i-dos mil euros (22.000,00 €) i la Conselleria de Benestar Social, a través de la Direcció General de la Dona i per la Igualtat, la quantitat de vint-i-dos mil euros (22.000,00 €). Ambdós quantitats serviran, conjuntament, per a fer front a les despeses de fusteria, restauració escales i tancament de pèrgola.  
4. Programes per a afavorir la participació política, social, laboral i cultural de les dones  
El cost total dels tallers de Planificació Familiar i Sexualitat ascendix a dos mil cent euros (2.100,00 €), dels quals, l'Institut de la Dona aportarà la quantitat de mil cinquanta euros (1.050,00 €) i la Conselleria de Benestar Social, a través de la Direcció General de la Dona i per la Igualtat, la quantitat de mil cinquanta euros (1.050,00 €). Ambdós quantitats serviran, conjuntament, per a fer front a les despeses d'honoraris i organització.  
El cost total del Curs d'Introducció al Llenguatge de Signes ascendix a tres mil euros (3.000,00 €), dels quals, l'Institut de la Dona aportarà la quantitat de mil cinc-cents euros (1.500,00 €) i la Conselleria de Benestar Social, a través de la Direcció General de la Dona i per la Igualtat, la quantitat mil cinc-cents euros (1.500,00 €) ambdós quantitats serviran, conjuntament, per a fer front a les despeses d'honoraris.  
El cost total dels tallers formatius ascendix a dos mil cent huitanta-set euros (2.187,00 €), dels quals, l'Institut de la Dona aportarà la quantitat de mil noranta-tres euros amb cicuenta cèntims (1.093,50 €) i la Conselleria de Benestar Social, a través de la Direcció General de la Dona i per la Igualtat, la quantitat de mil noranta-tres euros amb cicuenta cèntims (1.093,50 €). Ambdós quantitats serviran, conjuntament, per a fer front a les despeses d'honoraris i desplaçament ponents.  
El cost total dels cursos de formació sobre intervenció amb dones immigrants ascendix a quatre mil cinc-cents euros (.4.500,00 €), dels quals, l'Institut de la Dona aportarà la quantitat de dos mil dos-cents cinquanta euros (2.250,00 €) i la Conselleria de Benestar Social, a través de la Direcció General de la Dona i per la Igualtat, la quantitat de dos mil dos-cents cinquanta euros (2.250,00 €). Ambdós quantitats serviran, conjuntament, per a fer front als honoraris i dietes de ponents.  
El cost total de les jornades sobre dona amb discapacitat ascendix a quaranta-sis mil tres-cents setanta euros (46.370,00 €), dels quals, l'Institut de la Dona aportarà la quantitat de vint-i-tres mil cent huitanta-cinc euros (23.185,00 €) i la Conselleria de Benestar Social, a través de la Direcció General de la Dona i per la Igualtat, la quantitat de vint-i-tres mil cent huitanta-cinc euros (23.185,00 €). Ambdós quantitats serviran, conjuntament, per a fer front a les despeses d'organització, pagament d'honoraris i desplaçament ponents.  
El cost total de les jornades sobre conciliació en l'àmbit rural ascendix a cinquanta-tres mil set-cents vint-i-quatre euros (53.724,00 €); dels quals, l'Institut de la Dona aportarà la quantitat de vint-i-sis mil huit-cents seixanta-dos euros (26.862,00 €) i la Conselleria de Benestar Social, a través de la Direcció General de la Dona i per la Igualtat, la quantitat de vint-i-sis mil huit-cents seixanta-dos euros (26.862,00 €). Ambdós quantitats serviran, conjuntament, per a fer front a les despeses de coordinació, i difusió, allotjament, restauració, pagament honoraris i desplaçaments de ponents.  
El cost total de l'edició del fullet sobre la problemàtica de la prostitució ascendix a tres mil euros (3.000,00 €), dels quals, l'Institut de la Dona aportarà la quantitat de mil cinc-cents euros (1.500,00 €) i la Conselleria de Benestar Social, a través de la Direcció General de la Dona i per la Igualtat, la quantitat de mil cinc-cents euros (1.500,00 €). Ambdós quantitats serviran, conjuntament, per a fer front a les despeses d'edició dels fullets.  
El cost total dels cursos i material didàctic per a fer front al programa d'acció per a educar en la igualtat de gènere ascendix a cinquanta-huit mil tres-cents noranta-set euros (58.397,00 €), dels quals, l'Institut de la Dona aportarà la quantitat de vint-i-nou mil cent noranta-huit euros amb cinquanta cèntims (29.198,50 €) i la Conselleria de Benestar Social, a través de la Direcció General de la Dona i per la Igualtat, la quantitat de vint-i-nou mil cent noranta-huit euros amb cinquanta cèntims (29.198,50 €). Ambdós quantitats serviran, conjuntament, per a fer front als pagament d'honoraris de l'equip tècnic i la realització i el disseny d'un DVD didàctic.